Universitatea LUISS Guido Carli găzduieşte o expoziție de artă contemporană dedicată artistelor **Alexandra Mureșan** şi **Anna Di Prospero**:

*Transparențe, patru forme ale invizibilului*

*STICLĂ*

**13 mai – 30 iunie 2015, Aula 200 Chiesa, Viale Romania 32**

**Inaugurare:** miercuri, 13 mai, 2015, orele 19:00

**La:** LUISS Guido Carli – Aula 200 Chiesa

**Unde:** Viale Romania, 32-Roma

**Promovată şi organizată:** Activități Culturale LUISS

Miercuri 13 mai, în cadrul universității LUISS Guido Carlo din Roma situată pe strada România, va fi inaugurată expoziția “Sticlă”, a doua etapă din ciclul “Transparențe, patru forme ale invizibilului” promovată de către departamentul Activități Culturale LUISS.

Expoziția, curatoriată de către tinerii din grupul Anonima Curatori , prezintă două tinere artiste: Alexandra Mureşan şi Anna Di Prospero, având ca punct comun utilizarea sticlei ca şi materie în cercetarea lor artistică.

Această expoziție reprezintă o evoluție interesantă datorită antitezei discursului privind transparența, în comparație cu cea precedentă intitulată “Aer”: rafinamentul, permeabilitatea perfectă și intangibilitatea substanțială a eterului, intră în coliziune cu plasticitate, impenetrabilitatea și robustețea geamului. Două conjugări distante şi aparent opuse ale aceluiaşi accident aristotelic.

**Anna Di Prospero**, în ciclul său de autoportrete fotografice jonglează cu conceptul de protecție față de sticlă, care se regăseşte în toate fotografiile sale şi se interpune între privitor şi subiectul compoziției sale. Povestea din spatele diapozitivelor artistei Di Prospero, evocă momente precise de o profundă intimidate împărtăşite cu membrii familiei acesteia. În toate fotografiile, dezvăluie prezența acestora printr-o placă de sticlă, printr-un joc cordial de reflexe ce par a sugera privitorului sa păstreze o anumită distanță; felul în care privim devine un act privat, care ne îndeamnă să observăm cu tăcerea și respectul rezervat momentelor solemne.

În schimb, în lucrările **Alexandrei Mureşan**, artist roman al galeriei IAGA International Art Gallery Angels, sticla este folosită ca materie pură şi devine instrument pentru a crea sculpturi care amintesc de orașele invizibile descrise de Calvino. Aşa cum, în celebrul roman de Alan Moore, Dr. Manhattan construieşte oraşul său ideal prin modelarea solului marțian, aşa Mureşan foloseşte sticla pentru a da formă experiențelor sale: în acest fel iau naştere sculpturi, care sunt atât mici metereze fragile, în apărarea memoriei artistului, cât și monumente maiestuoase gata să inspire sugestiile publicului. Lucrările de fotografie ale artistei Di Prospero şi sculpturile Alexandrei Mureşan vor fi expuse până în 30 iunie, în culoarul stâng din Aula Chiesa din str. România, într-o expoziție feminină, care va introduce pentru prima data, un artist strain în ciclul Transparențe, datorită colaborării extraordinare din partea curatorului Ilaria Bignotti şi IAGA International Art Gallery Angels din Cluj Napoca.

Expoziția va fi deschisă publicului, cu programare în zilele de 16, 17, 24, 30 și 31 mai, și 7, 13, 20 și 27 iunie de la ora 10 până la 20.

Informații și rezervări: 0685225655 attivitaculturali@luiss.it.